Selskapet ble stiftet som Brandforsikringsselskabet Norden den 4. april 1867, og startet virksomheten den 2. september samme år. De første kontorene var lokalisert i Karl Johans gate 14. Hovedkreftene bak stiftelsen var Carl Ferdinand Gjerdrum og Jacob Thurmann Ihlen, som ble henholdsvis den første administrerende direktør og første styreleder. Gjerdrum satt til 1887 og Ihlen til 1904. Den neste administrerende direktøren var L. S. Karlsen, som ledet selskapet fra 1887 til 1933, før han ble etterfulgt av Harald Sommerfeldt. Fra 1958 til 1971 var Erik Ø. Poulsson leder for selskapet.